માનવામાં આવે છે કે નાયબ મુખ્યમંત્રીનું પદ ભરીને નરેન્દ્ર મોદી ગુજરાતના ભાવિ મુખ્યમંત્રી માટે લાયક ઉમેદવારની ક્ષમતાની પરીક્ષા કરશે. લોકસભા ચૂંટણી 2014 બાદ જો ભાજપ કેન્દ્રની સત્તામાં આવે તો નરેન્દ્ર મોદીને વડાપ્રધાન બનાવવામાં આવશે. આ માટે તેમણે સૌપ્રથમ ગુજરાતના મુખ્યમંત્રી પદેથી રાજીનામુ આપવું પડશે. આમ કરવાથી ખાલી પડેલા મુખ્યમંત્રી પદને ભરવા માટે સૌથી સક્ષમ અને લોકગ્રાહ્ય નેતાની પસંદગી અત્યારથી કરવી જરૂરી છે, જેથી ઉતાવળમાં ખોટો નિર્ણય લેવાય નહીં.